AQSh harbiy kemasi Eron katerlari yaqinlashgan vaqtda ogohlantirish sifatida o‘t ochdi

Amerikaning “Bo‘ron” patrul kemasi o‘ziga Eron katerlari yaqin kelganida suvga ogohlantiruvchi o‘t ochdi, deb yozadi “TASS”.

CNN telekompaniyasi ma’lum qilishicha, hodisa yaqinda Fors ko‘rfazining shimoliy qismida sodir bo‘ldi.
Eron katerlari Amerikaning ikkita va Kuvaytning bitta kemasiga 200 metr masofada yaqin kelgan. “Amerika kemasi radioaloqa o‘rnatishga urindi, signal raketalari yordamida signal berishga harakat qildi, — deyiladi reportajda. — Oxir-oqibat, ‘Bo‘ron’ kemasi so‘nggi ogohlantiruvchi chora sifatida suvga uch marta o‘q uzdi”.